open-index/open-wikipedia-markdown huggingface dataset:
Sunyani West

**Sunyani West** e la a gbandigiri kaŋa naŋ are ko a Ghana begemaale die. Ba maŋ ɛlɛte la   begemaale die mɛmba neŋyeni tuuro a yageroŋ nu-neɛ sobie.

Ignatius Baffour Awuah la a begemaale die mɛmba ako a gbandige. Ba da ɛlɛte o la a Wɔɔ Paati yuori eŋɛ ka o di aneŋ nuuri yageroŋ naŋ da e 9,815, a na leɛ  a begemaale die mɛmba. Onaŋ tu Kwadwo Adjei Darko meŋ naŋ da areko a gbandige a 4th republic begemaale dié eŋɛ.

## Kaa Kyɛ Meŋ

* Ghana begemaale die gbandigiri yoe

## Sommo Yizie
Suɔ́ŋaa

**Suɔ́ŋaa** e la moɔ poɔ bõŋ-irãã kaŋa, suɔ́ŋaa maŋ taa la gbɛ̃ɛ̃ anaare kyɛ ka o tòbò waa wɛgre, suɔ́ŋaa e la mɔnɛne kaŋa naŋ noma yaga, suɔ́ŋaa maŋ bé la kɔnkɔre aneŋ moɔ poɔ.
Sylvester Tetteh

**Sylvester Tetteh** (ba dɔge o la  7 July 1977) O e la a Gaana pɔletese neɛ kaŋa. O be la a Gaana palamɛte anii a Republic anaare soba poɔŋ naŋ are ko a Bortianor-Ngleshie Amanfro gbandige a Ga South Municipal District naŋ be a Greater Accra Irigyiŋ poɔ, Gaana. O naŋ da la a  nekpoŋ a Ɔfisi of National Youth Authority (NYA).

## O Nyɔvore Piiloŋ Ane O Toma
Tetteh, ba dɔge o la 7 July 1977. O baa la a Old Ningo. O baare la a University College of Science ane Technology a nyɛ o Bachelor of Science marketing a 2010 poɔ. A 2019, ba da iruu la ka o e  Officer of National Youth Authority (NYA) ka o la leɛre  Mr Emmanuel Sin-nyet Asigri, ba naŋ da iri o bare a toma poɔŋ.

## Pɔletese Nyɔvore
Tetteh e la a Wɔɔ paati neɛ kaŋa (NPP). a  2012 ane 2016 vootuu na, O da are la a Ningo-Prampram paaloŋ a da ba di a dakogi kyɛ ka Enoch Teye Mensah ane Samuel Nartey George naŋ be a kataweɛ paati (NDC) meŋ da are ko.  A 2020 Wɔɔ paati neɛ (NPP) da are la a palemɛte vootuu na poɔ, Tetteh da leɛre la a Ningo-Prampram a gaa Bortianor-Ngleshie Amanfro, a are a be. O da di la a gaŋ Habib Saad a vootuu naŋ poɔ.

### Kɔmɛtee
O toŋ la a  Wedere potuuro toma ane yɛlɛ ŋmɛ yaaro neɛ a kɔmɛtee poɔ,  ane  Local Government ,neŋ Rural Development kɔmɛtee a palamɛte anii soba a Republic anaare soba a Gaana poɔŋ.

A September 2021, Ba da iri o la ka o e a Board Chairperson a ko a Board Chairman a Gaana boŋ maale toma yɛlɛ nyɔgebo a yidaandɔɔ Nana Akuffo-Addo vuo poɔŋ .

## Meŋɛ nyɔvore
O e la kirista bie

## Sommo Yizie
Sànkyi

**Sànkyi** e la vadirãã kaŋa, sankyi maŋ bé la kɔnkɔre poɔ, ba maŋ dõge la sànkyi a ŋmɛŋne a koɔŋ a bare kyɛ de maale neŋ sēēmãã mine ba naŋ boɔla goɔ́rēē, ba maŋ toɔŋ de la zɔ̀ŋ bēē kóóséé aneŋ sànkyi a maale neŋ goɔ́rēē.
Sãã-sil

**Sãã-sil** e la kusiri bee kuuri kaŋa dagaaba na maŋ de saale neŋ ba soɔ. O e la kuuri naŋ taa faŋa kyɛ maŋ nyigerɛ aŋa salma. Gbɛɛ yaga muo poɔ ane taŋa zu la a maŋ be.

Ka fõõ koɔrɔ neŋ fo soɔ ka o wa dere bee ba la taa diruŋ, ona la ka fo maŋ de a saale neŋ a soɔ ka o la tõɔ dire bee ka o noɔre la yuo a taa faŋa ka fo la kyeɛrɛ bee pɛlɛ neŋ a muo.

O maŋ waa la aŋa tɛmpɛloŋ, pelaa, sɔgelaa amk.

## A Tɔnɔ
Sãã-sil tonɔɛ la ka ba maŋ de o saale neŋ soɔ ne soɔ zaa a yi o tontonne. Nɛne ŋmaa soɔ la bee, mɔpɛle soɔ la bee, kyɛ ona la seŋ ka fo de saale neŋ ka o tõɔ taa faŋa.
Sõɔ kyelaa

Soɔŋaa ane o zɔmenne bayi la da kpeɛrɛ teŋa kaŋa ba naŋ boɔlɔ Tanyɛ

Daare kaŋa la ka Soɔŋaa da soore boɔ ane Kɔkɔlaa "yɛ na soŋ ma la ka N bore kamaana? Ka Boɔ ne Kɔkɔlaa yeli " aae fo ba baŋ ka te balɛɛ la be" ka Soɔŋaa taŋ kyɛ bore a kamaana o yoŋ  lɛɛ a te baare.

Ka a kamaana wa maale ka daare kaŋa ka Soɔŋaa soore Boɔ ane Kɔkɔlaa " pampana yɛ na soŋ ma la ka N are a kamaana?" Ka Boɔ ane Kɔkɔlaa la yeli "aaete balɛɛ la" ka Soɔŋaa la maaleŋ are a kamaana o yoŋ.
Sunyani West Desekyere

**Sunyani West Desekyere** e la a desekyere pie ne ayi na kaŋa naŋ be a Bono Irigyiŋ poɔ, Ghana. O da daŋ paale la a Sunyani Desekyere kpoŋ 10 maakye 1989 poɔ; te ta saŋa na a o sazu-luo sɛŋ naŋ da wa wɛle na kuri **Sunyani West Desekyere** 1 nyɔgevenne 2007(naŋ da nyɛ eebo 29 Fɛboɔre 2008 poɔ); kyɛ ka a o kyɛlee na naŋ e Sunyani Desekyere (naŋ da zɛge do a puoriŋ are munisipal desekyere asɛmbole vuo ara, ka ba leɛ pore o ka Sunyani Munisipal Desekyere a yuoni na ne o zu). A desekyere asɛmbole bezie be la a Bono Irigyiŋ luo sɛŋ ane meŋ Odumase la e a o teŋkpoŋ.

## Tenne Yoe

## Sommo Mine Yizie

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Suó

**Suó** e la bõŋmaalaa kaŋa ba naŋ maŋ maale ka o taa ti zie kyɛ ka o kyɛlēē waa kuribu ka ba maŋ de ŋmããra neŋ boma, ba maŋ de la subile a ŋmaara neŋ zɛ̃ɛ̃boma kyɛ maŋ de sukpoŋ a ŋmaara neŋ daare bēē a kpéré neŋ nɛne subile naŋ kõŋ tuoɔŋ ŋmãã.
Sēēre

**Sēēre** e la bõŋ noɔŋ mine subie naŋ maŋ maale, sēēre maŋ bé la a sēgbama poɔ, subie maŋ de la bõŋyaga a laŋtaa a maare sēēre, sēēre noma la yaga, a taa la tɔna yaga ako nensaalba. Ba maŋ de la sēēre a maale neŋ bõŋ gyamaa.
Sēŋè

**Seŋe** e la boŋ meɛrãã kaŋa ba naŋ maŋ de tɛne mine ba naŋ boɔla yagu a mɛ neŋ, seŋe waalõŋ waa ŋa doglee kyɛ ka o waa kpoŋ, dagaaba maŋ eŋ la koɔŋ seŋe poɔ, seŋe koɔŋ maŋ e  la maarõõŋ ka koɔŋ wa bé o poɔ a kɔɔre. Pɔgeba maŋ de la seŋe a kpare neŋ dããzeɛ.
Sɛgedaléé

## '''Sɛgedaléé Yɛllɛ'''
Sɛgedaléé e la buŋ sɛgraa kaŋa karakyire aneŋ sakuuri biiri naŋ maŋ de sɛgra neŋ sɛba gaŋ sɛgraa poɔ. Sɛgedaléé taa la muno yaga, a mine maŋ taa la eŋki o poɔ ka ba boɔlɔ pɛne, ka kaŋa meŋ bébé ka o eŋa maŋ waa dau ka ba boɔlɔ pɛnsele. Pɛnsele maŋ taa la buŋ kaŋa o zuŋ ka fo na toɔŋ de sãâŋ neŋ sɛba naŋ ba tori. Sakuuri biiri naŋ zaŋna sɛgre seŋɛɛ la ka ba maŋ de a pɛnsele ŋa segra neŋ sɛba.
Sɛŋebile Yɛrebo Bee Tɛɛbo Kuori Zie

Ziiri mine, Dagaaba laŋkpeobo poɔ ka ba naŋ wa taa kuori, fo maŋ nyɛ la ka ba tɛ bee a yɛre sɛŋe a paalaa zu bee ka ba biŋ o a sɛŋe.ka ba naŋ wa tɛ a sɛŋe ŋa a paalaa zu,ba maŋ deɛle la a kūū gbɛɛ dɔgele a sɛŋe zu a wulo ka soba, ne o mbeɛre mine bee kpeɛmɛ mine naŋ da maŋ Lanna gana a boŋganaa poɔ ka ŋaa eŋ, ka a baare la bonso, ba ne o ba laŋ yelzaa  tɛŋe zu. Kyɛ ka ba naŋ wa tɛ a sɛŋekpoŋ na kaŋa ba naŋ maŋ boɔlɔ o dermɔloo lɛ wulo ka makoma la kpi ka ba yeli ka o yaan-mine seɛ o tõɔ ka o the kare bee a ŋmaare. Ka fõõ wa a yaaŋa kaŋa kyɛ ba seɛ a wulo ka for koŋ naŋ seɛ bee a kpɛ o tõɔ neɛ kaŋa makoma kuori zie. A yaan-mine seɛbo na meŋ wulo ka ba ba la taa makoma la o na wuo sɛŋe ko ba.
T.I. Ahmadiyya Senior High School, Kumasi

thumb|A Sakuuri Baagye
**T.I. Ahmadiyya Senior High School** (**Real Amass**) e la dɔba ne pɔgeba dabie ayi ganzanne gɔbenɛnte sakuuri naŋ be Kumasi a Ashanti irigyin poɔ, Gaana. Neɛ zaa na baŋ gaa la ana sakuuri ŋa. 

## Yelkore
Ahmadiyya Kamori Boɔbo, Gaana, la da mɛ a sakuuri ŋa 30 Gyɛnoɔre a yuoni 1950 poɔ.
## Yelnyɔgeraa
Ka ba bɔ sɛkɔndere sakuuri zannoo ane puoroo ne meŋɛ baŋ taabo ko a Ahmadiyya noba ne a noba gyamaa.

## Yelnyɛrre
Ka ka ba vɛŋ ka a sɛkondere sakue baara ne biiri naŋ maŋ yi sol ne ba gama ane puoroo gɔɔloŋ ne meŋɛ baŋ taabo a ba laŋkpeɛbo poɔ.

## Zannoo Dɔlɔ/Bɔgɔ

* Yɛroŋ yeltare
* Koɔbo yeltarre
* Home Economics
* Visual Arts
* General Arts
* General Science.

### Karemazuzeɛre

## Karebiiri Naŋ Baare A Sakuuri Kpaaroŋ

* Abdul Wahab Adam – o na la e neɛ naŋ e a Ahmadiyya Kamori boɔbo kpaaroŋ a Gaana zaa. 
* Mohammed Ahmed Alhassan – O e la neɛ naŋ kaara a polisiiri zaa zu.
* Prof. Dr. Ahmed Osumanu Haruna - Gane zanekaregyu
* Latifa Ali – Gaana zozoro
* Georgina Opoku Amankwah,  sɛre dire kyɛ da la e neɛ naŋ da kaara a vooti yɛlɛ a Gaana poɔ.
* Habiba Atta Forson, bɔle yeltere zukaara kyɛ la neɛ naŋ piili Fabulous Ladies FC ane GFA nenkpoŋ kaŋa
* Gyakie -  yieluŋ yiele
* Augustine Collins Ntim – gɔbenneti gbabiri naŋ da kaara a sazupaaloŋ noba.
* Atsu Nyamadi – Gaana zozoro 
* Sandra Owusu-Ansah – Gaana bɔleŋmeɛrɛ a ko a Gaana pɔgeba bɔleŋmeɛrebɛ.
* Joshua Owusu – neɛ naŋ da kaara salema ko a, British Commonwealth deɛne a yuoni 1974 poɔ.
* Mariama Owusu –  sɛreŋmaara a Gaana sɛredi zie a yuoni  (2019– poɔ)
* Blakk Rasta (ne Abubakar Ahmed) – yieluŋ yiele  kyɛ la walaasi duori terɛ.
* Strongman (Gaanean Rapper) -  Yieluŋ yiele
* Diana Yankey – o de la gold kyɔɔtaare a yuoni 1989 poɔ a  African Championships a Athletics ane a yuoni  1990 African Championships a  Athletics poɔ.

## Meŋ La Nyɛ

* Africa duori-daga
* Islam duori-daga
* Sakuuri duor- daga

* Gaana  poɔ Sakue 🇬🇭
* Islam na be a Gaana poɔ
* Sinia Haae Sakue Baŋ be Ashanti Region

## Sommo yizie
Taabol

**Taabol** e la bommaala kaŋa nensaala naŋ maale ka o maŋ taa gbɛɛ bee pare na naŋ baŋ biŋ teŋe. A taabol waa la gyamaa te seŋ wɔrabare, kuri, daare ane tɛnɛ.  Gbɛɛ yaga yie, sakuu, balɛ, Asibitiri ane ɔfere poɔŋ la ka noba maŋ tona ne a toma yaga.

## Taabol Tɔnɔ Ko Nensaala
Ba maŋ de a la dɔgele diibu kyɛ di yie ane balɛ poɔŋ.

Ba maŋ de a la dɔgele ɔfere poɔ gama ane boma mine.

Sakubiiri maŋ de la zanne neŋ zannoo sakuuri poɔŋ.

O zu la yɛyɛrɛɛ bee daa diribe maŋ de ba nɛɛmɛ dɔgele kyɛ koɔrɔ.amk
Taaŋaa

**Taanteere**.

Taaŋaa waa la teɛ naŋ taa tɔnɔ yaga. A porɛɛ la Upper West region poɔ.  O wɔma waa la bondirii, ka o kyooma la ka te de tɔ kãã. Kyɛ pampama ŋa. Taanteere la kanoba nyɛ ka ba saalnyege daare la. Te na kyɛ la a taama zaa baare kyɛ erɛ wola.
Tadaare

Tadaare- e la Dagaare daa poɔ bebiri naŋ kuuri yi a yelbigbol ŋa 'ata' poɔ. A 'a' fuo yi la kyɛ ka daare wa tɔnne ka o boɔla  tadaare, wuli ka ata daare.
Tagemaraa

**Tagemaraa** waa la yelbiri ŋa naŋ maŋ tage yelbie ayi bee yelŋmaara bee yelgbɔgre ayi laŋ taa yɛlɛ poɔŋ. A maŋ soŋ la ka yelwogri e ŋmaara lɛ naŋ seŋ. Tagemaraa parɛɛ ta la anaare Dagaaba kɔkɔreŋ.

## Tagemaraa Parɛɛ
Tagemaraa taa la parɛɛ anaare Dagaaba kɔkɔre poɔŋ. A mine la ama naŋ tu.

## Zultaa Tagemarre:
* Ana la tagemarre ama naŋ maŋ nyɔge yelgbɔge sommeŋɛ ne yelgbɔge yieme foɔ-mare taa ka a waa yɛlɛ boŋyeni. Ka fooŋ kaa soŋ, yelgbɔge yieme ne yelgbɔge sommeŋɛ tegroŋ ba seo yaa. Azuiŋ la ka tagemarre na naŋ maŋ nyɔge ana helgbɔgre ama laŋ taa la zultaa tagemarre. Gbɛɛ yaga, a yelgbɔge yieme la maŋ de weɛ ka yelgbɔge sommeŋɛ tu.

Aseŋ;

# A dɔɔ da feɛbe la a bie bonso a bie da ba gaa sakuuri.
# Zo gaa Woggu te boɔle fo ma wa ko ma.

## Sentaa Tagemaraa:
* Ana la maŋ kpara yelparɛɛ ayi zɛgroŋ bee tegroŋ naŋ seŋ taa bee a yi taa.  Aseŋ;

# A dɔɔ ne o bie la ka ba sɛ a naa yiriŋ.
# Pɛlee bee ɔŋyɛ na baŋ kyuori la a kyi.

## Eronwuluu Tagemarre:
* A tagemaraa ama maŋ wullo la lɛ yelkaŋa naŋ erɛ.
Aseŋ;

# Ba sakuuri yuoe la, lɛnso ka ba yaaŋ daŋna taa.

2. A polisi nyɔge la a nannyige kaŋa, lɛzuiŋ ba koŋ baŋ la lɛ kyiiri.

## Tuuritɔ Tagemaraa:
* Ama maŋkpare la ayiri a kaŋa koŋ baŋ kyɛŋ bare o tɔ. Aseŋ; 
* 1. Kparoo ŋa ka fo na su bee onaŋ ka fo na su. 
* 2. Bayuo ne o beɛre maŋ gaa la weɛ.

## Yɛlɛ Mine Nyaabu
*
Tain

**Tain** e la a gbandige kaŋa naŋ areko a Ghana begemaale die. Ba da kuri la a gbandige ŋa  2004 yuoni poɔ. O maŋ ɛlɛte la begemaale die mɛmba (MP) neŋyeni tuuro a yageroŋ nu-neɛ sobie. Tain be la Bono Irigyiŋ naŋ be Ghana poɔ. 

## Torebogiri
A gbandige ŋa be la Tain desekyere a Bono Irigyiŋ poɔ.

## Begemaale Die Mɛmbare

## Nuuri Neɛbo Yɛlɛ

## Meŋ La Nyɛ

* Ghana begemaale die gbandigiri yoe

* List of political parties in Ghana

## Sommo Yizie
Tain Desekyere

**Tain Desekyere** e la a desekyere pie ne ayi na kaŋa naŋ be a Bono Irigyiŋ poɔ, Ghana. O da daŋ paale la a Wenchi Desekyere kpoŋ 10 maakye 1989 poɔ, te ta saŋa na a o luo sɛŋ naŋ da ea wɛle na kuri Tain Desekyere 12 nyɔgevenne 2003 (naŋ da nyɛ eebo 17 Fɛboɔre 2004); kyɛ ka a o kyɛlee na naŋ e Wenchi Desekyere (naŋ da zɛge do a puoriŋ are munisipal desekyere asɛmbole vuo ara ka ba leɛ pore o ka Wenchi Munisipal Desekyere 29 Fɛboɔre 2008 poɔ). A  puoriŋ, a desekyere saazu sɛŋ da wɛle la na kuri Banda Desekyere 28 gyoone 2012 poɔ; kyɛ ka o kyɛlee na naŋ e Tain Desekyere. A desekyere asɛmbole bezie be la a Bono Irigyiŋ saazu sɛŋ ane meŋ Nsawkaw la e a o teŋkpoŋ.

## Tenne Yoe

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp
* https://web.archive.org/web/20180509080103/https://mobile.ghanaweb.com/GhanaHomePage/NewsArchive/artikel.php?ID=46982

## Sommo Yizie
TEWƆMƆ DAGAWẼƐ

Tewɔmɔ Dagawẽɛ : Tewɔmɔ e la da-wɔnee naŋ maŋ taa buuloŋ o eŋɛ ka ba dire bee ba dire. A mine maŋ noma la, ka mine meŋ waa tuo bee taa miiruŋ.
A wɔmɔ mine la ama: taaŋaa,lummburi, maŋgo,ɔraa, gaa,zembeŋenaa,leɛmɛ amk.
TI Ahmadiyya Girls Senior High School Asokore

**T.I. Ahmadiyya Girls' Senior High School** (**Amass Girls**)  e la pɔge ba secondary sakuuri nan be Asokore nan be  Sekyere East District  Ashanti Region, a Ghana paaloŋ poɔ. 

## History
Ahmadiyya Muslim Mission, nan be a  Ghana, paaloŋ poɔ la da maale a sakuuri a youni 1968 poɔ ka o da e  middle sakuuri. A sakuuri da waa la secondary o youmo ayiɛ poɔ. 

### A Sakuuri Yie Diiriba

A youni 1973, poɔ la ka ba da di a sakuuri ko a Ghana Education Service.

## Leɛ Kaa Kyɛ Meŋ

* Africa portal
* Islam portal
* Schools portal

* Education in Ghana
* List of senior high schools in the Ashanti Region

## '''Sommo Yizie'''
Talaa

**Talaa** e la kõɔ boŋ ɔɔnaa kaŋa ba naŋ maŋ maale a de ɔɔŋɔ ne kõɔ. O e la boŋ kaŋa baŋ maŋ de kuri mine ŋmɛ maale neŋ ka o waa ogeluu bee zuluŋ lɛ ka ba naŋ baŋ tõɔ de o eŋ boma te seŋ, kõɔ, bondirii, kamaana, begɛ ane a taa ba mine. Ka ba naŋ na baŋ tõɔ maale a **Talaa** ŋa see ka ba kuri o ka was a lɛ o soba naŋ boɔrɔ o. **Talaa** taa la parɛɛ mine anaŋ la Talaa kpoŋ ane talabilee.

A talakpoŋ maŋ waa la zuluŋ kyɛ naŋ baŋ eŋ boma yaga bee de boma yaga o poɔŋ.

A talabilee meŋ maŋ waa la bee e la bilee lɛ onaŋ yɛŋ koŋ baŋ tõɔ de boma yaga o poɔŋ.

## Talaa Parɛɛ
Talaa taa la parɛɛ ayi yoŋ Dagaaba paaloŋ poɔŋ. Anaŋ la 

• Talabile 

• Talakpoŋ

## Talaa Tɔna
Talaa taa la tɔna yaga meŋ ko Dagaaba zaa naŋ be a teŋɛ zu.

O maŋ soŋ la noba yaga a gaŋ a zaa Dagaaba ka tõɔ eŋ be de ba boma eŋ o poɔ. Aseŋ Kõɔ, Dãã, Bēē, ane a taa ba mine.
Talensi Desekyere

**Talensi Desekyere** e la a desekyere pie ne anuu na kaŋa naŋ be a ɔpa isi irigyiŋ poɔ, Ghana. O da daŋ paale la Talensi-Nabdam Desekyere kpoŋ na poɔ ɔɔgore 2004 eŋɛ, te ta saŋa na ba naŋ da wa wɛle a desekyere saazu sɛŋ na kuri Nabdam Desekyere 28 gyoone 2012 eŋɛ; kyɛ leɛ pore o kyɛlee na ka Talensi Desekyere. A desekyere asɛmbole bezie be la a ɔpa isi irigyiŋ soga sɛŋ ane meŋ Tongo la e a o teŋkpoŋ.

## Zeŋ Ziirimine

### Tenne mine naŋ be a desekyere;

* Dapooretindongo
* Awaredone,
* Baare
* Wakii
* Gbeogo
* Gayei
* Tindongo

## Sommo Yizie
Talere

**Talere** e la doŋaa kaŋa Naŋmene na iri ka o maŋ be muo poɔ a waa aŋa bandaa. O e la doŋaa naŋ taa gbɛɛ anaare kyɛ ka zuure waa ŋmaa beɛle.

O maŋ waa la kpɛrɛkpɛrɛ kyɛ maŋ zoro nensaala ka ona wa nyɛ o.

Talere e la noba mine doma dagaaba lesiri poɔŋ. A lɛ wuli ka a noba ba na ba seŋ ka ba ko o ka ba naŋ sereŋ boŋ ka ba doma la. A seŋ ka ka ba de o ka o leɛ aŋa ba kaŋa a ba laŋkpeɛbo poɔ.

O e la doŋaa naŋ ba seŋ ka nensaala di o. 

O sereŋ e la doŋaa ka ona doŋ fo ka lɛ wuli ka yeltuo kaŋa la pɔge fo bee naŋ waana ka o pɔge fo. Ŋaa wuli ka o e la doŋaa na naŋ ba bona dona.
Tamale

**Tamale** (Dagbani : [ˈtamali]), sɛgre poɔŋ ka ba boɔla Tamale Metropolitan waa la teŋkpoŋ ko a Northern Region naŋ be a Ghana poɔ. Tamale waa la Ghana teŋkpoŋ ne kaŋa ata soba poɔŋ. O taa la nensaaleba te ta 950,124 a yi a Tamale Metropolitan Assembly Wɛbsate wuloo poɔ. O waa la a West Africa teŋkpoŋ kaŋa naŋ baara weoŋ weoŋ lɛ. O be la aŋa 600 km (370 mi) a yi a Accra sazuŋ. Noba kpoŋ zie naŋ kpeɛrɛ a Tamale poɔ waa la Silaamabiiri aneŋ a bal ŋa ba naŋ boɔla Dagombare, a Tamale taa la Silaamabiiri ŋmempuori deri yaga, ka a mine la a Central Mosque, Afa Ajura Mosque (Ambariyyah Mosque), Afa Basha mosque (Nuuria mosque) aneŋ a Ahmadiyyah Muslim mission Mosque.
Tamale College of Education (TACE)

**Tamale College of Education (TACE)** e la a kolaagi kanŋa naŋ be a Gaana paaloŋ poɔ, Nɔɔden iregin, Tamale.
Tamale North

**Tamale North** e la a gbandigiri kaŋa naŋ areko a Ghana begemaale die. O maŋ ɛlɛte la begemaale die mɛmba neŋyeni tuuro a yageroŋ nuneɛ sobie. Suhuyini Alhassan Sayibu la a begemaale die mɛmba ko a gbandige. Tamale North be la a Tamale Munisipal desekyere naŋ be a Northern Irigyiŋ poɔ, Ghana.

A kogi ŋa da kuree la sɛre ka a Ghana begemaale die nuneɛ 2004 poɔ da e.

## Toribogi
A kogi be la a Tamale munisipal desekyere eŋɛ a Northern Irigyiŋ poɔ, Ghana.

## Begemaale Die Mɛmbare

## Nuneɛ

## Muuli kyɛ meŋ nyɛ

* Ghana begemaale die gbandigiri yoe

## Sommo Yizie
Tambo ane tampii

Tambo e la Dagaaba zɔzɔ bone. Naŋkpama meŋ maŋ de o la kpɛ ne moɔ te ko donne. Ka Dagaabaŋ wa leɛ tambo biŋ tulimo wuli ka dɔɔ kpie la.

## Tampii
A tampii la ka ba maŋ de eŋ a tambo poɔ a teɛ.
thumb|tambo
Tano North

**Tano North** e la a paaloo kaŋa naŋ are ko a Ghana begemaale die. Ba maŋ die la begemaale die mɛmba nenyeni yoŋ a tuuro yageroŋ nu-neɛ sobie.

Freda Prempeh la a begemaale die mɛmba  ko a paaloo. Ba da vootu o la a wɔɔ paati yuori eŋɛ, ka o di ne 5,923 nuuri yageroŋ na leɛ a begemaale die mɛmba (MP). O meŋ da la are ko la a paaloo  a 4th republic begemaale die eŋɛ.

A Tano North paaloo e la a paaloo kaŋa  wɔɔ paati naŋ maŋ di gbɛɛ yaga nuuri neɛbo zaa eŋɛ ane a paati zikpeɛŋaa kaŋa.  Aŋa yuomo lezare naŋ pare a paaloo ŋa maŋ vootu la ba begemaale die mɛmba yi a wɔɔ paati.

## Begemaale Die Mɛmbare

## Leɛ Kaa Kyɛ Meŋ

* Ghana begemaale die paaloo yoe

## Sommo Yizie
Tano North Munisipal Desekyere

**Tano North Munisipal Desekyere** e la desekyere ayɔbo na kaŋa naŋ be a Ahafo irigyiŋ poɔ, Ghana. O da daŋ paale la a Tano Desekyere kpoŋ 1988 zaa poɔ, te ta a o Luo sɛŋ naŋ da wa wɛle na kuri Tano North Desekyere Disembare 2004 poɔ; kyɛ ka ba leɛ pore o kyɛlee na ka Tano South Desekyere. A puoriŋ ba da zɛge o la ka o do are munisipal desekyere asɛmbole vuo araa kyɛpire 2018 na leɛ Tano North Munisipal Desekyere. A Munisipal bezie be la a Ahafo irigyiŋ sapare sɛŋ ane meŋ Duayaw-Nkwanta la e a o teŋkpoŋ.

## O Tenne Mine Yoe

## Kaa Kyɛ Meŋ

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Tano South

**Tano South** e la a gbandigiri kaŋa naŋ are ko a Ghana begemaale die. O maŋ ɛlɛte la begemaale die mɛmba nenyeni tuuro yageroŋ nu-neɛ sobie. Yeboah Sekyere Benjamin la a begemaale die mɛmba ko a gbandige. Ba da ɛlɛte o la a Wɔɔ paati yuori eŋɛ, ka o di ne 3803 nuuri yageroŋ na leɛ a begemaale die mɛmba.

## Kaa Kyɛ Meŋ Nyɛ

* Ghana begemaale die gbandigiri yoe

## Sommo Yizie
Tariq Kwame Nil Lante Lamtey

Tariq Kwame Nil Lante Lamtey e la bɔl ŋmɛrɛɛ naŋ be Ghana nembɛrɛ bɔl ŋmɛrɛbɛ poɔ

O be naasaale paaloŋ poɔ a ŋmɛrɛɛ laŋtaa nobamine naŋ boɔlo ba toɔra ka Briton.

O e la neɛ naŋ maŋ ŋmɛrɛɛ a soga poɔ bee a ŋmɛrɛɛ a puori doloŋ sɛŋ

## '''Teŋe Yiraa'''
**Tariq lamtey,** e la neɛ ŋa naŋ yi teŋɛ kaŋa ba boɔlo Accra naŋ be Ghana paaloŋ poɔ
Tampɛloŋ

thumb|Tampɛloŋ**Tampɛloŋ** e la vūū na maŋ di a kyɛ maa. A taa la tona yaga Dagaaba laŋkpeɛboŋ. Ana la ka ba maŋ de kare ne  sefaare bare. Duuee la ka ba maŋ e, a de a tɛmpɛloŋ dudu a yie dankyime. Ka lɛ wuli ka  ka sefaa bee bonfaa zaaŋ wa be a die naŋ, ka o yi. A na meŋ la ka ba maŋ de goɔ kye kaale ko te saakommine. A na la ka ba maŋ de faare ne zɔɔre. Vūū naŋ maŋ di kyɛ mãã, a zuŋ na naŋ kyɛ ana la a tampɛloŋ.
Tampuori

**Tampuori** e  la Daggaba sagre barebo zie. Be la ka ba maŋ lɔɔ a die sagre zaa bare. O maŋ be la  Dagayiri zaa nimitɔɔre ka ba maŋ peere sagere wuo gaa lɔɔ be. Dagaaba maŋ tõɔ maale la bɔɔre be. Nembɛrɛ maŋ lɔɔ la sekpɔɔre ka neŋkpoŋ waa ŋa tampuori. Lɛ wuleeŋ ka tampuori maŋ de la dɛgere yaga kyɛ naŋ soŋ male yele meŋ yaga. 

## Tampuori Tontonne

* Sagre barebo zie
* Bagemaale zie
* Donne pɛnnoo ane bondi zie
* koɔbo zie
Taŋa

**Taŋa** e la zie naŋ do saazu yaga lɛ. Salema maŋ be la tannne mine zu. Ghana paaloŋ, tanne yaga bebe,  kyɛ wɛse regyine poɔ la ka a gore. Ka neɛ wa boɔra zie na tanne naŋ be gyamaa, see ka o gaa paaloŋ ŋa poɔ. 

Tanne taa la tɔna yaga a ko noba yaga a teŋa zu kyɛŋ. Tanne tɔna 

# A maŋ soŋ la ka noba nyɛ kubo a mɛ yie
# A meŋ maŋ baŋ bege la saseɛ kpeɛŋa kaŋa naŋ maŋ daara wagere kaŋa poɔŋ.
# A meŋ maŋ soŋ la ka noba nyɛ tanɛ a maale neŋ sobie.
# Noba maŋ do la tanne zu a te mɛ deri. 
# A mine meŋ maŋ baŋ e la begere a ko tenni ayi naŋ are a mare taa.
# Noba meŋ maŋ baŋ do la tanne zu a te nyɛ faabo ka kɔŋkpoŋ wa wuoro noba ane boma gɛrɛ neŋ.
# Noba mine meŋ Ŋmen-puori zie la tanne mine zu.
# A mine eɛɛ sobie a ko noba mine.
# Ba mine ma kɔ la tanne zu ka ba na nyɛ bondirii a di kyɛ naŋ baŋ koɔre meŋ. AMK.                                                                        Tanne faaloŋ mine.                                           1. A yaga zie maŋ saana la noba yaga koɔbo ziiri bonso a maŋ taa la kubo yaga ka a lɛ maŋ vɛŋ ka a koɔbo ba noma.            2. Ka neɛ wa boɔra ka o e yeli kaŋa tanne mine zuŋ, a mine duobo maŋ e la tuo bonso a maŋ do zuo la.

## Sommo Yizie
Taŋaa Teɛ.

N waana la ka n de dɛme yaare ne Dagaaba yuori te- yuore kaŋa ba naŋ boɔlɔ tããŋaa.

Boŋ la tããŋaa? O e la teɛ nam  be Daga- paaloŋ zie zaa. O ba e te- sɛlaa. O maŋ buli la o meŋa kɔɔlɔ poɔ. Ona la pore gaŋ a teere  zaa Daga- paaloŋ gbaŋdige ŋa.

Waaloŋ :- Tããŋaa ba baara woge aŋa gɔŋo bee kogi. O maŋ seŋ la kyiraa kye ka o meŋa waa sɔgelaa . O taa tɔnɔ yaga ko Dagaaba. Amine la ama

# Wɔma. Ba maŋ di la o wɔma ba nam bɔɔlɔ  tããma.

Ba de la o wɔma ba naŋ boɔlɔ kyooma tɔ ne kãã,

de maala ne deebo, tɔɔrɔ ne faŋfane,nyigerɛ ne fentilɛ kyɛ maŋ so koɔ zɛ.ka baloo yi.

2. Daare :- Ba maŋ de mare la vuu a maale ne deebo, doge ne dãã, kyɛ kyeene boma yaga.  Ba maŋ de la daare meŋ nyige na saala Ba maŋ de la daare meŋ lɔɔ ne die. 

3. Dapɛgɛ:- Mɛmɛreba maŋ de la a pɛgere nyoɔ̈ ne ba bommɛre.

4. Vaare :- A e la kuoloŋ ko kɔreba, kyɛ waa maaroŋ ko noba ŋmentantuo saŋa.
Taŋgara

## Taŋgara
**Taŋgara** e la nasaaleba bommaala ba naŋ maale ka neɛ maŋ tu be kyɛ yeli yɛlɛ ko o tasoba naŋ be zitɔɔre bee zie naŋ ba e tɔɔre lɛ.

## Taŋgara waaloŋ
A waa la tɛɛtɛɛ yaga ba naŋ maale. Amine maŋ waa kpoŋ ka amine meŋ waa bilii. Kyɛ ba maŋ maale a la ka a tõɔ maŋ kpɛ woɔɛ poɔ.

Ba maŋ de a la tonne yelyaga te seŋ yɛlɛ peɛroo, duori kyɛlebo, yiele kyɛlebo ane ataaba.
Te tenkõɔ Dannoo

N pulɛɛ la ka n na eŋna la Ghana neŋ yeldeebo. 
N pɔɛ la ka n na tuŋ ko la Ghana ane n faŋa ane n sikyiri, N pulɛɛ la ka n na zɛge O la ka o do saa neŋ gyeremɛ te yipɔge ane O naŋ zɔɔ a kyire zēē a bare ko te ane N pulɛɛ n meŋɛ ka n na e la yeli zaa a zɛge o saazu kyɛ are kpeɛŋaa O yo soŋ Ghana. Naaŋmene soŋ ma.
Techiman Munisipal Desekyere

**Techiman Munisipal Desekyere** e la a desekyere pie ne yeni kaŋa na kaŋa naŋ be a Bono East Irigyiŋ poɔ, Ghana. Ba da kuri o la ka o e desekyere asɛmbole 10 Maakye 1989, ka o da naŋ e Techiman Desekyere, te ta saŋa na a o saazu sɛŋ naŋ da wa wɛle na kuri Techiman North Desekyere 28 gyoone 2012; kyɛ ka o kyɛlee na naŋ e Techiman Desekyere, naŋ da zɛge do a puoriŋ are munisipal desekyere asɛmbole vuo araa ka ba leɛ pore o ka **Techiman Munisipal Desekyere** a yuoni na ne o zu. A Munisipal bezie be la a Bono East Irigyiŋ luo sɛŋ ane meŋ Techiman la e a o teŋkpoŋ.

## Tenne Yoe

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Te Saa Naŋ Be Dapare Poɔ Puoruu

**Te Saa Naŋ Be Dapare Poɔ**
Te Saa Naŋ Be Dapare Poɔ, Kaa Fo Yuori Waa Kpoŋ/Soŋ, Kaa Fo Naaloŋ Wa, Kaa Fo Poteɛrɛ Maale A Teŋɛzu Aseŋ Anaŋ Maale Dapare poɔ, Ko Te Bondirii Zenɛ Kaa Seŋ Te, Di A Te Yelbebe Suuri Ko Te Aseŋ Te Naŋ Dire Suuri Korɔ Taa, E Ka Te Ta Sagera Bɛllɛ Iri Te Yelfaare Poɔ Aameena.
Te Tenkõɔ Yieloŋ (National Anthem )

Naaŋmene maale te yiri Gaana kyɛ vɛŋ ka te baa ane faŋa,a are faŋ,a are na tõɔ zɔɔ ko faa te meŋɛ ane yeldeebo. Eŋ te sikyie neŋ yelmeŋa,Nensaaloŋ maale te ka te boɔrɔ nembaaloŋ yelmeŋɛ kyɛ soŋ te ka te yi neŋkpeɛne nuuriŋ ane te bonzaa ane maaŋ bonzaa ko neɛ_la_neɛ zaa.
Techiman North

**Techiman North** e la a paaloo kaŋa naŋ are ko a Gaana begemaale dieŋ. Ba maŋ vooti iri la begemaale die mɛmba neŋyeni tuuro yageroŋ nu-neɛ sobie. Elizabeth Ofosu-Adjare la a begemaale die mɛmba ko a paaloo. Ba da vootu o la a Wɔɔ Paate yuori eŋɛ ne nuuri 2,139 yageroŋ ka o di na leɛ a MP.  Onaŋ tu Alex Kyeremeh puori meŋ naŋ da are ko a gbandige a 4th begemaale die eŋɛ, kataweɛ paate (NDC) yuori eŋɛ.

## Kaa Kyɛ Meŋ

* Ghana begemaale die gbandigiri yoe

## Sommo Yizie
Techiman North Desekyere

**Techiman North Desekyere** e la a desekyere pie ne yeni na kaŋa naŋ be a Bono East Irigyiŋ poɔ, Ghana. O da daŋ paale la a Techiman Desekyere kpoŋ 10 Maakye 1989 poɔ; te ta a o saazu sɛŋ naŋ da wa wɛle na kuri Techiman North Desekyere 28 gyoone 2012; kyɛ ka o kyɛlee na naŋ e Techiman Desekyere (naŋ da zɛge do are munisipal desekyere asɛmbole vuo araa ka ba leɛ pore o ka Techiman Munisipal Desekyere a yuoni na ne o zu). A desekyere asɛmbole bezie be la a Bono East Irigyiŋ luo sɛŋ ane meŋ Tuobodom la e a o teŋkpoŋ.

## Sommo Yizie
Techiman South

**Simon Addai** la a begemaale die mɛmba ko a paaloo.  Ba da vooti  o la a kataweɛ paate yuori eŋɛ ka o di ne nu-yaga naŋ e 1,757 na leɛ a begemaale die mɛmba. O da la are ko la a paaloo ŋa a 4th republic begemaale die eŋɛ.

## Leɛ Kaa Kyɛ Meŋ

* Ghana begemaale die paaloo yoe

## Sommo Yizie
Techiman Sɛkɔndere Sakuuri

thumb|Techiman sinia hai sakuuri naŋ be Techiman poɔ
**Techiman Sɛkɔndere Sakuuri** pampana ba naŋ boɔl'o Techiman Sinia Hai Sakuuri e la a Gaana sɛkɔndere sakuuri kaŋ naŋ be a Bono Sapare sɛŋ. A sakuu be la Techiman, a Techiman Kɔmpare paaloŋ poɔ. Dr. Kwame Nkurumah, a Gaana prɛsidɛnte dɛndɛŋ soba la wane a sakuu ŋa Nɔvemba 1963 poɔ. A sakuu da piili ne la karembiiri lezaata ne pie ne yeni (71) ka dɔɔbilii da e noba lizaayi ne pienaata (53) kyɛ k'a pie ne anii (18) e pɔgebilii. A wa te ta 2013 poɔ, a sakuu da taa la karembiiri turaayi kɔɔraayopoi ne lezaanaare ne ayoɔbo (2,786). Ba poɔŋ, dɔɔbilii da e la noba turi kɔɔraayoɔbo ne lezaata ne pieniyeni (1671) kyɛ ka turi kɔɔ ne pienaanuu (1,115) meŋ da e pɔgebilii. Gaana ninzu kaŋa naŋ baare a sakuu ŋa la Kwadwo Asare-Baffuor Acheampong (KABA) naŋ da waa a Gaana gyɛnalisi kaŋ. Ayi 2016 wa tɔ pampana, nba Jacob Afful la e a Techiman Sinia Hai Sakuuri karemazuzeɛ.
Tedirii Mine Dagaweɛŋ

**Te-dirii Mine Dagaweɛŋ**: Teere mine naŋ waa bondirii ko Dagaaba la ama a puliŋ kyɛ;

Kyeraa (ackee fruit)

Doɔ (dawadawa fruit)

Tuo (baobab fruit)

Taama (shea fruit)

Kube (borassus tree)

Gaa (jackalberries)

Ɔɔnaa (bilberry/vitex doniana fruit)

Tēãã (cashew)

Gova (guava)

Sugee/sunsugilii (blackberries)

Ɔraa (yellow berry)

Miire (spondias mombin/ yellow mombin)

Leɛmɛ (red berries)
Tee-Poɔloo

Gbɛɛ yaga tee-pooloo ne a zonnoo zaa taa la dogodogo, a dabaala ne a kamaako soɔloŋ. A le zuin; ka tee-erɛ bee zannaŋ ba wa te baŋ a tee-e dadu ne a tamalige gbɛɛ soŋ soŋ, o tee-e zannoo ba man taa  yelmeŋa. A Ia waana meŋ, a boma no zaa meŋ naŋ wullo a danyaga iriŋ iruŋ ne a tee-vaare na zaa taala kyiire mine amenne zie naŋ ba waa ka nenweɛ lɛ baŋ a yɛlɛ,  gbɛɛ bogri te to peeteree lɛ. A la wanna meŋ, a tee- erebɛ maŋ taa  la tee paraa yaga ane babiri kaŋa ba naŋ maŋ de sɔgle boɔle a beŋgalema boora na naŋ wuli ba a tee eebo neŋ a parɛɛ, ka a sage. wa, a son ka yelkpeɛŋaa bee yel-uraa kaŋa nan da kpe ka ba erɛ faana, pɔgle. A so-boma ama maŋ toɔ wuli la a tee-erɛbɛ baaloŋ buo ne buo naŋ la ka a soba beɛre, baaloŋ zaa naŋ maŋ taa o danyage tuuri ne vasuori. Gbɛɛ yaga, ka a baalon wa waa niminyɛ baaloŋ, a boŋgalema ana man wuli la a tee-erebɛ ka ba baŋ zomm lɛ. 
Kaa baaloŋ pareŋ wa kyaane velaa, a tee-erebɛ pa maŋ manne la a bon-irri na zaa ba naŋ na de saŋ ne a baaloŋ, ka a e ferebo, ka a baala soba iri a zaa ko a teepoɔla naŋ ŋmɛ nyaa ka o na toɔ saŋ la a baaloŋ.

Baaloŋ Saŋmo Bon-irri
Teere Yoe

**Teere yoe**: A yoe ama e la yoe yoŋ ba naŋ ma de ko teere. Aseŋ;
1) Taaŋ teere
2) Gaa
3) Goŋo
4) Kogo
5) gbalaa
6) tuo
7) Sigee/ sisibee
8) haaraa
9) gaŋgo
10) seeraa
11) sisilee
12) ɔre teere
13) maŋgo
14) puhee
15) vɔgaa
16) baataaŋaa
17) kyɛloŋ
18) boneɛ
19) kpageraa
20) dabolare
21) ambagenee
22) kakaŋa
23) leɛma teeɛ
24) ligaa
25) ɔraa teeɛ
Amk.
Teere sɛllebo

### <u>Teere Sɛllebo Dagaweɛ Poɔ</u>

#### Teere Sɛllebo Ne  A Tonɔ
Teere sɛllebo e la koɔbo pare kaŋa Dagaaba teɛroŋ naŋ ba ta be. Kyɛ noba yaga dire la te-sɛl tɔnɔ yaga zaa.

Dagaaba koɔbo Kɔ-lage la bondirii bonkoɔre ane donne guoluu yoŋ, kyɛ a teŋgan naŋ leɛrɛ bee a saanā a bondirii bonkoɔre ba la maala bonso a teŋgan noɔ̄ baara la gaŋaazaa a yi Wa a tuuli Nadowli, Lawra, Jirapa te tɔ Hamile, azuiŋ koɔbo ba la taa tɔnɔ yaga Dagaweɛ poɔ.

A ŋaa zuiŋ, noba yaga bɔnyɛ̄ɛ̄ la ka a wuli ka teere koɔbo na seŋne la a Dagaweɛ teŋgan bonso teere ba maŋ boɔrɔ kuoluŋ yaga.

Teere bonkoɔre taa tɔnɔ yaga, te zaa baŋɛɛ lɛ kɔmbɔnne naŋ dire noɔ̄ ne kookoo.

Teere mine te naŋ na baŋ sɛlle Dagaweɛ poɔ ka a yi tɔnɔ yaga ko te la; mangori, kaseo, lintirii, taama, kookoo, bɔɔdeɛ.

## A Teere Ama Tonɔ Mine Te Naŋ Na Baŋ Nyɛ La Ama;

1. Ka neɛŋ sɛlle mangori yaga ka a wɔŋ yaga, o na baŋ nyɛ la bonmaaleba naŋ maŋ derɛ mangori maala ne boma a koɔre a mangori tere, gaŋaa zaa bonyuuri maaleba.

2.Ka neɛŋ sɛlle lintirii teere, saŋa na a naŋ wa baa o na baŋ maŋ kyɛ la a ulli a koɔre ko noba ka ba mare ne vūū. Ka a teere meŋ seereŋ wa yɛlle o na baŋ ŋmaa la taaboore a koɔre. A soba gba na baŋ nyɛ la bonmaaleba a koɔre a lintirii bie ko ba.

3.Ka neɛŋ sɛlle taama ne dɔre teere, saŋa na a naŋ wa baa o na maŋ tuuri la a kyooma koɔre, a ɔŋe a dɔre meŋ koɔre dɔzɔŋ ne dɔzun. O na baŋ ŋmāā la a teere nyege saala.

4. Neɛ meŋ na baŋ sɛlle la kookoo ne bɔɔdeɛ ziiri mine ka a baa. A soba na baŋ koɔre la a kookoo bie a nyɛ libie, ka a bɔɔdeɛ soba meŋ baŋ koɔre a bɔɔdewɔmɔ a nyɛ libie.

## Wola Bee Saŋa Boo La Ka Te Na Baŋ Maŋ Sɛlle Teere Ka A Iri

**Teere sɛlloo** vuo soŋ la seɛ̄-kpɛ paalaa, saŋa na a saa naŋ wa piili miire ka moɔ̄ bulo, ka neɛŋ sɛlle a teere a saŋa ŋa a saa na wa ŋmaara ka a teere baa la, o koŋ la balla o meŋɛ merɛ koɔ̄. Te na baŋ sɛlle la kookoo ne bɔdeɛ kɔŋ-hɔgre poɔ bee baa noɔre poɔ a seŋ dam noɔre, muibaa, mane noɔre. Noba naŋ be Dikpɛ, Ketuo ane tenne na naŋ peɛle a mane na baŋ kɔ la a kookoo ne a bɔɔdeɛ a mane noɔre. Prof. Kuupole e la neɛ naŋ piili a koɔbo ŋa Nandom-Ketuo poɔ.

## Yɛ Baŋɛɛ Lɛɛ?
A te teŋɛ leɛrɛ la dalinpoɔ waana. A teere zaa ka te koorɔ baara.

A tuuri zaaŋ leɛ gbaŋgballe. A ŋmenaa tagra peɛlɛ te la, ka a saseɛ meŋ ire te eŋɛ ne faŋa. Ka uuruŋ zɔnnɔ te niŋe. Te wɛre ba la taa noɔ bonso vaare ba la poɔ̄nɔ̄ yaga ennɛ a tɛnne poɔ.

A ama zaa yi la te naŋ  maŋ baŋ ŋmaa a teɛ kyɛ koŋ baŋ sɛlle, a ne te moɔ nyegebo.

A te teŋɛ sāānā la, te puori deme na farɛɛ bin.

Yɛ e ka te faa a te teŋɛ a dalinpoɔ nuuri poɔ, yɛ e ka te zanne sɛlle kyɛ ŋmaa. Yɛ e ka te bare mɔ-nyege.

A teere mine te naŋ na baŋ sɛlle ka a soŋ te la

1. Moŋgo

2. Kog

3. Lintirii

4. Taama

5. Dɔre, ane a mine kaŋ.

Yɛ e ka te zanne, ka a moɔ poɔ teere te naŋ boɔrɔ aseŋ doɔ ane taŋaa te na baŋ sɛlle la a meŋ. 

Teere soma la, a sonna te la.A te teŋɛ nembɛrɛ ane wederebɛ, yɛ vaa-iri deŋdeŋ, a faa a te teŋɛ. A te teŋkpeɛre poɔ te na baŋ sɛlle la teere lanne a soe, a legri teere ziri na naŋ ba taa teere. 

## Sommo Yizie
Tera bee sulu

**Tera ane Sulu** e la nensaala naŋ maale a maŋ de tona neŋ bontoloŋ toma teseŋ zeɛre dogebo, mui dogebo, Tee dogebo, ane ataaba.

A taa tɛɛtɛɛloŋ teseŋ ne boma ba naŋ maale neŋ a. Ba maŋ maale a la neŋ wɔraba, kuri, daare.

## A Tera waaloŋ
A Tera la a ba maŋ de di neŋ a bondiiri teseŋ mui ɔɔbo, buuluŋ nyuubu, ane Amine kaŋa. A maŋ eɛ wɔrebare neŋ kuri kyɛ maŋ waa bilii lɛ a taa zuuri ka o waa ŋmaa lɛ.

## A Sulu meŋ waaloŋ
A Sulu la a ba maŋ de doge neŋ zeɛre ane bondirii mine teseŋ mui, begɛ, gyɔgyɔ ane ataaba.  Ona eŋ maŋ taa la zo-wogo ka neɛ maŋ nyɔge kyɛ dɔɔnɔ neŋ a boma.
Teŋdaana.

Tendaana la neŋ boɔ ,Teŋdaana la niɛ  naŋ maŋ  daŋ zeŋ

ŋ a teŋga poɔ dandaŋ kye ka  ba meneɛ a paa wa poɔ ka ba zaaŋlaw zeŋ a teŋga poɔ ,Teŋdaana e la neɛ naŋ maala la a teŋga yeletuuri ,kɔŋbaree, teŋsere baŋgre maaloɔ ,teŋgakaabɔ aniŋ a teŋga baŋgetuɔ maalɔɔ aŋiŋ yelebilee naŋ na veŋ ka a teŋga zeŋ maaroŋ beɛbeɛ kye naŋ e neɛ naŋ baŋ a teŋga wieɛbgeɛ bɔŋge aye ɔ taaba poɔ ka zɔɔzɔɔ zaa ta wa beɛbeɛ.
Tempane Desekyere

**Tempane Desekyere** e la a desekyere pie ne anuu na kaŋa naŋ be a ɔpa isi irigyiŋ poɔ, Ghana. O da daŋ paale la a Garu-Tempane Desekyere kpoŋ na poɔ 2004 eŋɛ, te ta saŋa na ba naŋ da wa wɛle a desekyere kɔmpare-sapare sɛŋ na kuri Tempane Desekyere 15 Fɛboɔre 2018 eŋɛ; kyɛ leɛ pore o kyɛlee na ka Garu Desekyere. A desekyere asɛmbole bezie be la a ɔpa isi irigyiŋ sapare sɛŋ ane meŋ Tempane la e a o teŋkpoŋ.

## Kaa Kyɛ Meŋ

* http://www.statoids.com/ygh.html

## Sommo Yizie
Tendaana/Soɔ Soba

**Tendaana / Soɔ Soba** A teŋkore saŋa Dagaaba da ba taa Naa see Tendaana. A lenso ba da maŋ yeli ka danzeŋe la teŋɛ soba, azuiŋ onaŋ la a Tendaana.
A teŋɛ danzenɛ la a Tendaana,  O naŋ la dire kyɛ ŋmaara teŋɛ kyiire saamo sɛrɛɛ. Teŋgane kyiire maaloo.
Tendaana la ma baŋ a teŋɛ torebogiri.
Onaŋ la binne yipaala pare kyɛ naŋ kaara a teŋɛ teŋgama zu maaloo ane a kaabo.
Onaŋ la binne Naa.
Polla teŋɛ.
Onaŋ la binne kyɛ ire noba a teŋɛ poɔ.
Teŋgane pare

Tgar

Teŋgane pare e la yiri bee teŋɛ zaa bɔɔkpoŋ bezie. Teŋgane pare zaa maŋ e la bɔɔre ko a teŋɛ na deme. Ka yeli kaŋaŋ wa wono a noba, aseŋ baaloŋ, ware, bee zɔɔre, ba maŋ laŋ la taa te koŋ ko ba teŋane kaa yelbalaa vuu kpinni. Ka yidaandɔɔŋ meŋ kpi, a teŋgane pare la ka ba maŋ gaa te iri yidaadɔɔ paalaa. Ziiri mineŋ ka ba naŋ wa iri napaalaa o maŋ ponle la noɔre teŋgane pare. Tendaana la maŋ de weɛŋ ba teŋgane maaloo eŋɛ.n
Teŋgane leɛroo

**Teŋgane leɛroo** Ghana poɔ ferɛ la yeltare yaŋa . Leɛroo nyamaa aŋa saa ,mane koɔŋ duobo ne sigibo na vɛŋ la ka yaaroŋ koɔ yore kpɛziiri naŋ peɛle mama. A yel-kabeɛ ŋa na fere la koɔbo ne zoma.
A Ghana ekɔnɔmi na lore la zele kyaare koɔbo,fintendigelee ne kɔnkɔre daare.Laboroŋ, koɔŋ veɛle nyaabo meŋ na e la tuo, ka a lɛ na fere hydropower, o na la kora  te fentendegelee 54‰.  A gɛrɛ nimmitɔɔre, baalone aseŋ , maaroŋ ne kyaaroo na pore la Ghana poɔ bonso, a zaa ayi dele la tengane leɛroo.
Teɛ

## '''Teɛ''' Yɛllɛ
Teɛ e la dau kaŋa naŋ maŋ toɔŋ wɔŋ wɔmmo ka neŋsaalba bēē donne na tuoɔŋ di, tēēre waa la yaga a teŋdaa zãã poɔ, a tēēre mine la gãã, ziŋpereŋaa, ɔraa, sisigléé, bombolaa, hããraa, tããŋaa, kyeraa, dazugo, lumbumēēròò, aneŋ a mine naŋ ba poɔrɔ. Tēēre taa la tɔnɔ yaga zaa te neŋsaalba nyɔvoɛ aneŋ te laaŋfēēluŋ poɔ, a ferɛɛ la ka te maŋ dire tēēre wagre zaa ka a lɛ vɛŋ ka te laaŋfēēluŋ yɛllɛ gɛrɛ neŋmitɔɔre. A seŋ ka neɛ zaa mɔɔ kyɛ sɛllɛ tēēre ka a lɛ vɛŋ ka a bébé ka te dire a tɔnɔ tegteglɛ.
Thomas Adda Dalu

**Thomas Adda Dalu** e la Gaana neɛ kaŋa na be a Gaana palamɛti poɔ. Ba dɔge o la a Gyenoɔre 1, 1956 yuoni poɔ, o e la yuomo lezaata ne ayoɔpoi (67 years). O e la a kataweɛ paati neɛ kaŋa NDC.O e la palamɛti neɛ na are ko a Chiana-Paga paaloŋ deme a Upper East Region paaloŋ a Gaana poɔ.
Hon Thomas Adda Dalu e la a Gaana palamɛti neɛ na are a kataweɛ paati a ko a Chiana-Paga paaloŋ.

## O Bibiiloŋ Nyɔvore Ane O Sakuuri Gaabu
Dalu baa la a Chiana paaloŋ poɔ. O gaa la MBA a ko teŋɛ maaloŋ bee kyaare ne teŋɛ maaloŋ yɛlɛ ane kponnoŋ kaŋa o nyaabu poɔŋ. 2012 saŋa zaa la ka Dalu piile o kponnoŋ toma (leadership).

## Dalu Nyɔvore Yɛlɛ
O e kirista bie naŋ sage de Naaŋmene puuru o nyɔvore poɔ.

## Yɛlɛ yiibu zie
Thomas Mbomba

**Thomas Mbomba** e la Gaana pɔlitisi neɛ kaŋa na yi Tatale/Sanguli paaloŋ poɔ. Ba dɔge o la a 29 September 1976. O e la Gaana palamɛti neɛ na be a wɔɔ paati a Gaana poɔ a are ko a Tatale/Sanguli paaloŋ deme.
Hon, kyɛ naŋ e a Gaana palamɛti neɛ a Tatale/Sangulipaaloŋ.

## O Bibiiloŋ nyɔvore ane o sakuu gaabo yɛlɛ.
Mbomba dɔgebo da la a 29 Sentembare 1976. A yi 1988, Mbomba da nyɛ la o Sakuu soga katificate. O naŋ nyɛ la o Ordinary Level ane a Advanced Level katificate a 1994 ane 1996 zaa. A tuuro a o Junia Hai Sakuuri zannoo poɔ, Mbomba gaa zane la o Bachelor of arts degree in Sociology ane Political Science,  anaŋ la ka o de a 2009 poɔ Univasiti a Gaana poɔ. A Gaana Univasiti kpoŋ la a lɛ. A yi 2012 poɔ ba da ko o la kyoɔtaare kyaare neŋ o Master's degree in Human Resource Management.

## Mbomba Toma
Mbomba na kpɛ a Gaana palamɛti poɔ, O toŋ la a 
operations manager ko raahana Post. O meŋ lɛ toŋ la ane a Ministry of Local Government Rural Development a District Chief Executive.

## Mbomba Nyɔvoroŋ Yɛlɛ
Mbomba e la kiristabie neɛ na sage de Naaŋmene yɛlɛ o Nyɔvore zaa poɔ. O kuli la pɔge, onaŋ ne o pɔge taa biiri banaare Mbomba baa la a Nahuyili paaloŋ poɔ.

## Yɛlɛ Yiibu/Nyaabu
Thomas Nyarko Ampem

**Thomas Nyarko Ampem** e la Ghana pɔleteesa ane begemaale die ayɔpõĩ mɛmba a Ghana republic anaare eŋɛ, a are ko Asuogyaman Gbandige, naŋ be Eastern irigyiŋ poɔ, a  kataweɛ paate yuori eŋɛ.

## Nyɔvore Piiluu Ane Ganzanne
Ampem baa la Anum. O gaa la Kwame Nkrumah University of Science and Technology, Kumasi poɔ, Ghana ane O taa MSC Finance eŋɛ yi Virginia Commonwealth University, U.S.A.

## Sommo Yizie
Thomas Ogajah Donkor

**Thomas Donkor Ogajah** e la Ghana pɔleteseɛŋ naŋ da e begemaale die ayɔpõĩ mɛmba a Ghana republic anaare eŋɛ a are ko Wulensi Gbandige naŋ be Northern Irigyiŋ ane a wɔɔ paate yuori eŋɛ

## Sommo Yizie
Tigbie Taŋ

**Tigbie Taŋ** e la taŋ kaŋ a Dagapaaloo poɔ yuori naŋ yi yaga yaga zaa,bonso o e la taŋ bee zie naŋ taa tɔna bee taa sommo ko Dagapaaloo noba yaga zie ayi ne ba nyɔvoɛ yeltarre poɔŋ. 
A taŋ ŋa e la yipɔge bon te saakonnoŋ poɔ neɛ naane maale o. A Taŋ te naŋ boɔlɔ Tigbie  be Loraa poɔ. Te na baŋ Kyɛ la a Taŋ bee a Taŋ ŋa are la Loraa ne Burkina Faso kpakyaŋaŋ ayi masɔgelaa naŋ vare Loraa ne Burkina Faso sɛŋ. A Taŋ ŋa e la Dagaaba ne Burkina Faso yaga zie maaloo zie bonso,o soŋna la noba yaga zaa, a maala kyɛ faaraa noba yaga yire sefaare ne ba dodonne nuuriŋ. Bonso, ka yelfaa kaŋa pɔge neɛkaŋa ko gaa te nyɔge dagole, a baŋ wuli ka o gaa a Taŋ ŋa zuu bee pare te tu yeltuuri menne Kyɛ baŋ nyɛ laafeɛ bee kyɛ k'a Taŋ zɛb a o zɔɔre na k'o. Noba na baŋ gaa la a Taŋ ŋa te zɛlɛ kuuri, ka ba menne gaa te bɔ dɔgebo,ka ba menne meŋ gaa te bɔ faŋa ayi Tigbie Taŋzuu ka o guroo ba nyɔvoɛ yeltarre ne ba tontonne kɔrɔ ba ayi sefaare ne ba dondonne nuuriŋ.
Theresa Lardi Awuni

## '''Theresa Lardi Awuni''' (dɔge 2 January 1979) a e Ghana politiseɛŋ neŋ a kataweɛŋ pati. ona la a palemɛte kogo soba ko Okaikwei North paaloŋ Accra irigyin Ghana.

## O Nyɔvore Neŋ o Sakuu
O yi la Winkongo a Upper East irigyin. O nyɛ la Bakyila Science digiriti yineŋ Project Management Ghana Institute ko Management ane Public Administration 2018.

## O toma
O toŋ la a National Disaster Management Organization Ghana a e a  neŋkpoŋ a la be Langdi Enterprise (a e proprietress ). 

## Politisi
Awuni da e la TEIN women's commissioner Ghana. TEIN ( Tertiary Education Institute Network) na e a kataweɛŋ paati ulle kaŋa. 

O nyɛ la o paaloŋ Women's commissioner organizer Okaikwei North paaloŋ. 

August 2019, O gaa la a Kataweɛŋ peramere vootu a Okaikwei North paaloŋ a di a e neɛ naŋ na are ko a paaloŋ Kataweɛŋ 2020 palemɛte vootu. Awuni di la neŋ bie 342 yineŋ bie 866  ba na tɔ kyɛ ka o Dataare  Richard Kwarshie 

Kudjordjie, Abdul Nasiru Abass ane Malik Adama nyɛ bie 220, bie 179, bie 12 na tutaa.

Ba da vootu la ka o e Okaikwei North paaloŋ palemɛte  December 2020. O gaa la a vootu neŋ a Wɔbr paati neɛ Fuseini Issah a di bie 29,281 na e 51.07%  kyɛ ka wɔbr pati neɛ nyɛ 27,242 na e 47.52%. O poɔ a pɔgeba Lizaayi na are ko a ba paaloŋ palemɛte  a palemɛte anii soba 7 January 2021.

O eɛ la a subsidiary Legislation kometii ane Trade, industry neŋ  Tourism kometii a Ghana palemɛte.

## Omeŋɛ yele
O e la Khristo bie.

## Yɛlɛ yiibu zie
Teɛre Tulimo Te Kyaare Ne Kambali

**Teɛre Tulimo Kyaare ne Kambali :** Noba yaga zie be Wa naa paaloŋ kyɛ, a ba baŋ Kambali kyɛ ka be youri duoro kpaŋkpaŋ. Kambali e la a nimizi - yiri kaŋa a Wa poɔ. Noba yaga zeɛ maŋ manne la Kambali ka bi-faare yiri la (nannyigiri, zɔɔzɔɔreba, amk ). Maa Alhaji Yakubu na yeli ka a teɛroŋ ama noba naŋ taa ba yelmeŋɛ te baare kyɛ a ba la e zirii meŋ. Nembɛrɛ maŋ yele ka ; boɔ ne o boteɛne, yele ne o yele meŋɛ. Yiri zaa naŋ baara maŋ taa la fɛrre mine naŋ bulo yiri a baabo poɔ te seŋ nannyigiri, pɔge bilii potaa, fafaabo ane amine. Zie naŋ yuo zuiŋ saama naŋ maŋ beɛre ba zɔmmene wa kambali, saŋa kaŋa maŋ baŋ e la bifaare mine naŋ maŋ tasoga toŋ a tonfaare ama mine kyɛ a kambali poɔ, ka ba naŋ wa nyɔge o soba, ka o ŋma ziiri ka a be ka o yi. 

A yɛlɛ entole zie yi la, neɛ naŋ maŋ baŋ te zu boma ka nɔge o teŋa kaŋa kyɛ ka o pole,a ŋma zirii ka Kambali ka yi kyɛ yi tenyuo. Bonso noba teɛre ka be ka bifaare yaga kpeɛrɛ. (A yelluŋ ba e yelmeŋɛ ). A yi zine neɛ zaa naŋ kanne N sɛgre seŋ ka o baŋ ka Kambali e la yi forifori paale o taabo poɔ.
Tigre

**Tigre** dagaare yipɔge e la yeltuuri bee yelmaalee mine te naŋ maŋ maale, ka ka te leɛ teɛre koroŋ, a puori Naaŋmene bee a ŋmemɛ bareka. 

## Tige maaloo
Tige maaloo maŋ e la vuo te naŋ maŋ la sore maaloo yi neŋ a ŋmemɛ zie. 

## Tige mine
Tige mine naŋ be te dagaweɛ poɔ la; kakube, kɔbene, Damba ane amine.
## Sommo Yizie
Tina Gifty Naa Ayele Mensah

**Tina Gifty Naa Ayele Mensah** (Ba doge o la 23 Gyɛnoɔre, 1964) yuoni poɔ. O e la Ghana pɔleteesa ane begemaale die ayɔpõĩ mɛmba ko a Weija-Gbawe Gbandige. O e la mɛmba ko a wɔɔ paati, Nana Akufo Addo da kaa iri o la eŋ ɔfere ka o e deputi laanfeeloŋ minisa 17 Maakye 2017 poɔ.

## O Nyɔvore Piiluu Aneŋ O Sakuu
Ba dɔge o la 23 Gyɛnoɔre 1964 yuoni poɔ a yi teŋa ŋa ba naŋ boɔla Jamestown, British Accra naŋ be a Greater Accra region teŋa poɔ. O da piili o sɛkɔndere sakuuri a Accra Girls School. O e la neɛ naŋ taa gama mine ba naŋ boɔla Degree a Public Administration aneŋ  Masters a International Relation aneŋ Diplomacy a yi Gaana Institute Of Management ane Public Administration.

## O Naakoɔ Toma
A 2016 begemaale die gyongyoŋ nuuri neɛbo eŋ Mensah da nyɛ la 34,216 nuuri yi 59,926 nuuri, a nuuri zaa naŋ neɛ. Obuobia Darko Poku ane Jessica Adwoa Mannuel da la o kyakya ŋmɛ taaba. O da la arɛɛ la a 2020 Ghana zaa gbuli nuuri neɛbo eŋɛ a e a wɔɔ paate begemaale die gyongyoŋ bie, a di.

## O Toma
O da e la a Managing Director ako a Gemens Company Limited naŋ be Mamprobi a Accra teŋa poɔ. 

### O Kyɔɔtaare O Naŋ Deɛ
A  4  ɔɔgore  2017 yuoni poɔ o da nyɛ la kyɔɔtaare a yi Ghana-Nigeria  Youth Organization a yi wideɛ toma lomboreŋ.

A 2017 yuoni poɔ o da lɛ nyɛ la kyɔɔtaare a yi o gɔmenɛnte kpaŋbeɛ potuuro toma lomboreŋ, FAKS Investment Service deme la da ko o a kyɔɔtaare ŋa.

## O Meŋa Nyɔvore
Tina be la kultaa die ane biiri bata. O e la kiristabie.

## Sommo Yizie
Tina Naa Ayeley Mensah

**Tina Naa Ayeley Mensah** la politician naŋ be a Ghana poɔ. On a la Wieja-Gbawe MP. O e la NPP neɛ kaŋa. Ona la Ghana yirdandɔɔ Nana Addo iri ka o e a laafeeloŋ minister potuuro 15 March 2017.

## O Baabo Ane Sukugaa Yeltarre
Ba doge o la 23 January 1964  Jamestown naŋ be Accra poɔ. O gaa la sekondere sakuuri Accra bipɔgebilee sakuuri poɔ. O la gaa la Univeniti meŋ a taa degree.
thumb
Tingne mine nang be a Jirapa paalong Yizie

Teŋɛ zaa maŋ taa la Yuori aneŋ bonso ba naŋ boɔlɔ o a teŋɛ na. Tenne zaa maŋ taa la o yuori ne o boɔloo daga paaloŋ.
Tingne mine nang be a Jirapa paalong Yuoe Yizie

Tingɛ zaa mang taa la yuori ka a yuori zaa mang taa tɛgɛ aneng parɛɛ.Te naa kaa la tingne ata yuoe nang bi a Jirapa paalong puo ka ana la;

1.Duori

2.Tizza 

3.Sigri

Duori,Tizza anng Sigri nubɔ waa la yeni.
Tizza

**Tizza** e la teŋɛ naŋ be a Upper West Region paaloŋ poɔ. A kɔkɔre a Tizaalɛɛ naŋ yɛlɛ la Dagaare.Tizza peɛlɛɛ Nibar aneŋ konpol .A Nunsaaliba naŋ be a Tizza paaloŋ ta la noba 41,345
To-bama

**To-bama** e la kuri ane wɔrabare mine nensaala naŋ maale a maŋ de toŋ eŋ ba tobo eŋɛ. Pɔgeba and dɔbɔ zaa la maŋ ennɛ a bama ama kyɛ gbɛɛ yaga pɔgeba la maŋ ennɛ a yaga te zuo a dɔbɔ.

Ka nensaala naŋ eŋ a banne na, ba maŋ daŋ vori la a daana toori puo ka vuori bebe ka ba pãã de a banne kyɔge eŋ be.

A maŋ waa la tɛɛtɛɛ teseŋ bilii, bɛrɛ ane sembo.  A meŋ maŋ waa la wɔrabare meŋ.

## To-bama Ananso Mine
Pɔlebo bone la

Saakommo yeltuuri la

E kyɔgele eŋɛ la ane amine kaŋa.
Tiina

**Tiina** e la nansaala bommaala kaŋa ba naŋ maale a maŋ de o neɛ neŋ  kaaya bee bonsuuri ka tõɔ gaŋ soŋ ka neɛ yɛre bee su.

Ka fooŋ pɛge fo bonsuuri a ŋmɛle a deɛle ŋmenaa poɔ ka a ko, a maŋ nyɔgele la a yi ŋmɛlooŋ fo naŋ ŋmɛle. Ka fooŋ boɔra ka a lɛ leɛ tori soŋ ka fo yɛre, be la ka fo maŋ de a Tiina neɛ neŋ a ka toloŋ kpɛ a ka dole soŋ.

A Tiina taa la tɛɛtɛɛ yaga te seŋ bilii, kponni ane semmo.

## Tiina parɛɛ mine la ama

### *Fintidigili Tiina
Tiina na e la ona a nansaala naŋ maale neŋ kuri ane wɔraba ka o maŋ de fintidigili tone toma. A lɛ wuli ka fintidigili ba kyebe o kombaŋ toŋ o toma. Ba maale o la ka o taa miri ka fo maŋ de kyɔge eŋ a fintidigili eŋɛ kyɛ Tiine neŋ a bonsuuri bee a kaaya.

#### *Saala Tiina
A Tiina na tɔ e la onaŋ ba naŋ maŋ ŋmɛ ŋmɛ kuri sere magele a dɛnne a pãã maale  a tiina. Gbɛɛ yaga ba maŋ gbɔge bee nyige la vūū ka a leɛ vūū-bie ka ba pãã de a kur-sere eŋ ka a te moɔ a zaa ka ba pãã iri a, a de hama ŋmɛ ŋmɛ ne a, a dɛnne a maale neŋ a tiina. Saala la ka ba maŋ nyige eŋ a Tiina na poɔ ka toloŋ kpɛ o kyɛ ka ba baŋ de o tiine neŋ a kaaya bee a bonsuuri.
Tijani Habibu Mohammad

**Mohammad Habibu Tijani** e la Ghana pɔleteseɛŋ ane begemaale die ayɔpõĩ mɛmba a Ghana republic anaare eŋɛ, naŋ are ko Yendi Gbandige naŋ be a Northern Irigyiŋ poɔ, a wɔɔ paati yuori eŋɛ.

## O Sakuuri Ane O Zannooo
Tijani dɔgebo e la 16 Fɛboɔre 1965. O baa la Yendi a Northern Irigyiŋ poɔ, Ghana. O gaa la Ghana College, pampana naŋ e Ghana Senior High School (GHANASCO), Tamale. O nyɛ la o Teachers' Satefikate 'A' , 1989 yineŋ Bagabaga Training College. O Paaŋ la gaa la University of Ghana be la ka o te nyɛ Bachelor of Arts (BA) degree yineŋ Religion zannoo ka o e first class honours in 2000. O meŋ la nyɛ la master's degree yineŋ Governance ane Leadership yineŋ  Ghana Institute of Management ane Public Administration (GIMPA) aneŋ a post graduate diploma in education ka o meŋ nyɛ a ona 2016  Valley View University, Oyibi.

## O Toma

Tijani e la karema. O da e la karema ko Yendi Senior High School 1995 -1997. Kyɛ meŋ la e a assistant director naŋ are ko Monitoring ane Supervision ko Central Gonja District Office ko a Ghana Education Service  2009- 2013. O meŋ la e la Islamic Cleric. Ona da la a Municipal Chief Executive ko Yendi  2001-2009.

## Pɔletese
Tijani toŋ la munisipal chief executive toma ko Yendi 2001-2009. O gaa la begemaale die 7 Gyɛnoɔre 2013 a wɔɔ paati yuori eŋɛ. Ba da la leɛ ɛlɛte o la a 2016 Ghana gbuli zaa nuuri neɛbo eŋɛ na are ko a  Yendi Gbandige, o gbɛre boyi soba. 2017 poɔ, ba da kaa iri o la ka o e deputi minisa ko paaloŋ yobo yɛlɛ. Saŋa na o naŋ da be a begemaale dieŋ, o da e la mɛmba ko Toma, Deri, Yɛroŋ ane Die kɔmatee ko a begemaale die. O soŋ la a o gbandige aneŋ yɛlɛ yaga, te seŋ a yelgbulo ama zaa:

* Setting up of the Yendi College of Health Sciences in Yendi
* Dɔgebo ane bibiiri laanfeeloŋ kaabo tontonzie Yendi poɔ
* O meɛ la 37 units karendi-bie ata Yendi poɔ
* O meɛ la 13 units karendi-bie ayɔbo a Yendi Munisipal poɔ
* O meɛ la 13 CHPS Compounds a Yendi Munisipal poɔ

## O Meŋɛ Nyɔvore
O be la kultaa die ane biiri banaare. O e la Silaama bie.

## Sommo Yizie
Tokpara

**Tokpara** e la teɛ kaŋa boora naŋ be daga weɛŋ. O eɛ teɛ naŋ taa vaare ka a maŋ waa vɔɔloŋ/saaloŋ daga pɔgeba maŋ fare a dɔge ne zeɛre. Wagere yaga ka fooŋ kaa nyɛ Seŋkpɛpaala ane ziyipaala la ka o maŋ taa o vaare.
Tolenleŋ

**.Tolenleŋ**, e la Dagaaba boŋŋmɛteɛ nimmizeɛ kaŋa ba naŋ maŋ ŋmeɛrɛ. Kuri la ka ba de maaloo, a meɛrɛ maŋ eŋ la bogi o poɔŋ ka o na baŋ koŋ gaa tɔɔre. O maŋ waa ŋa fulii die na Kyɛ pãã e bonyeni / bonkpara ka a ŋmeɛrɛ maŋ baŋ de eŋ o nu yeni poɔ kyɛ de dabile / kuri- bile ŋmeɛrɛ neŋ. A yuori yi la a bon kuori eŋɛ, lɛ o naŋ maŋ kono na lɛ ka ba kaa kyɛ eŋ a yuori tolenleŋ Kuribo naŋ waa Dagaaba tone noɔre na ba meŋ maŋ baŋ e o la.

## '''Ŋmeɛbo zie'''
. Gbɛɛ yaga ka ba naŋ wa taa lammbo zaa naa yiri poɔ o na ka ba maŋ de moɔle boɔle a yiri noba ka ba maŋ laŋtaa ka ba na ŋmɛ duoro yaare. Dagapaaloŋ ka fooŋ wa woŋ a tolenleŋ ŋa kuori zisoɔree moɔla la ka ba moɔla.

. Gbɛɛ yaga noba mine maŋ baŋ de la ana tolenleŋ ŋa a yeli yɛlɛ korɔ ba boɔbo. Noba naŋ taa boɔbo maŋ sage de la ka ba ŋmemɛ maŋ wono la a yelbie na banaŋ maŋ ŋmeɛrɛ na.

. Dagaaba maŋ baŋ de la a tolenleŋ ŋa deɛn ne pɔge paalaa deɛmmo. Gbɛɛ yaga Dagaaba ziiri mine ka ba naŋ wa de pɔge paalaa ba maŋ de o la deɛne ne deɛmo ŋa ba maŋ de la o yoŋ / ka aba de boŋŋmɛteɛ mine paale, aseŋ, wulee, koɔre, loŋŋo.

. Ka ba naŋ wa erɛ Simma.Gbɛɛ yaga ba maŋ baŋ ŋmeɛrɛ la a tolenleŋ ŋa ennɛ a Simma ka a seɛrɛ.

## '''Tolenleŋ kɔkɔre / Tere / Yelbie'''
Ka fooŋ na ŋmɛ o, deɛ maŋ kono la aŋa O na 

## '''Teŋa / Tenne'''
Issa, Kojokperi, Tabiasi, Wogu, Bussia.